# การส่งคืนฮ่องกง

การส่งคืนฮ่องกง|  |
| วันที่ | 1 กรกฎาคม 1997 (1997-07-01) |
| เวลา | 00:00 (HKT, UTC+08:00) |
| ที่ตั้ง | ฮ่องกง |
| ผู้เข้าร่วม |  จีน  สหราชอาณาจักร |

**การส่งมอบอำนาจอธิปไตยเหนือเกาะฮ่องกง** จากสหราชอาณาจักรสู่สาธารณรัฐประชาชนจีน เกิดขึ้นในเวลาเที่ยงคืนของวันที่ 1 กรกฎาคม ค.ศ. 1997 เหตุการณ์นี้ยุติการปกครองของอังกฤษที่มีมายาวนาน 156 ปีในอดีตอาณานิคมแห่งนี้ ซึ่งเริ่มต้นขึ้นใน ค.ศ. 1841

ฮ่องกงถูกจัดตั้งขึ้นเป็นเขตบริหารพิเศษของจีน (SAR) เป็นเวลา 27 ปี โดยยังคงรักษาระบบเศรษฐกิจและการปกครองของตนเองที่ต่างจากจีนแผ่นดินใหญ่ในช่วงเวลานี้ แม้อิทธิพลจากรัฐบาลกลางในปักกิ่งจะเพิ่มขึ้นภายหลังการผ่านกฎหมายความมั่นคงแห่งชาติฮ่องกงใน ค.ศ. 2020 ก็ตาม

ฮ่องกงเป็นอาณานิคมของจักรวรรดิอังกฤษมาตั้งแต่ ค.ศ. 1841 ยกเว้นช่วงสี่ปีที่ญี่ปุ่นเข้ายึดครองตั้งแต่ ค.ศ. 1941 ถึง 1945 หลังสงครามฝิ่นครั้งที่หนึ่ง ดินแดนของฮ่องกงถูกขยายออกไปใน ค.ศ. 1860 ด้วยการผนวกคาบสมุทรเกาลูนและเกาะสโตนคัตเตอส์ และใน ค.ศ. 1898 เมื่ออังกฤษได้สิทธิการเช่า 99 ปีสำหรับนิวเทอร์ริทอรีส์ วันที่ส่งคืนใน ค.ศ. 1997 ถือเป็นการสิ้นสุดการเช่านี้ ปฏิญญาร่วมจีน–อังกฤษ ค.ศ. 1984 ได้กำหนดเงื่อนไขที่ฮ่องกงจะถูกส่งคืน โดยจีนตกลงจะรักษาระบบการปกครองและเศรษฐกิจที่มีอยู่ภายใต้หลักการ "หนึ่งประเทศ สองระบบ" เป็นระยะเวลา 50 ปี ฮ่องกงกลายเป็นเขตบริหารพิเศษแห่งแรกของจีน ตามมาด้วยมาเก๊าหลังโปรตุเกสส่งคืนใน ค.ศ. 1999 ภายใต้ความตกลงที่คล้ายกัน

ด้วยจำนวนประชากรประมาณ 6.5 ล้านคนใน ค.ศ. 1997 ฮ่องกงคิดเป็นร้อยละ 97 ของประชากรทั้งหมดในอาณานิคมของอังกฤษในขณะนั้นและเป็นหนึ่งในอาณานิคมที่สำคัญสุดท้ายของสหราชอาณาจักร การส่งคืนฮ่องกงนี้ถือเป็นการสิ้นสุดศักดิ์ศรีการเป็นเจ้าอาณานิคมของอังกฤษในภูมิภาคเอเชียแปซิฟิก ซึ่งอังกฤษไม่เคยฟื้นตัวจากผลกระทบของสงครามโลกครั้งที่สองได้เลย นับตั้งแต่อดีตที่มีเหตุการณ์ต่าง ๆ เช่น การจมของเรือหลวงปรินส์ออฟเวลส์และรีพัลส์และยุทธการที่สิงคโปร์ รวมถึงวิกฤตการณ์คลองสุเอซที่เกิดขึ้นหลังสงคราม การส่งคืน ซึ่งจัดขึ้นโดยมีพิธีส่งคืนที่สมเด็จพระเจ้าชาลส์ที่ 3 (ขณะนั้นคือเจ้าชายแห่งเวลส์) เสด็จเข้าร่วมและมีการถ่ายทอดสดไปทั่วโลกมักถูกพิจารณาว่าเป็นจุดสิ้นสุดอย่างแท้จริงของจักรวรรดิบริติช

## ดูเพิ่ม

* ประวัติการอพยพของชาวจีนไปยังแคนาดา
* ชาวฮ่องกงในสหราชอาณาจักร
* พระราชบัญญัติฮ่องกง ค.ศ. 1985
* อนุสาวรีย์รำลึกการส่งคืนฮ่องกงสู่จีน
* การส่งคืนมาเก๊า
* การเดินขบวนฮ่องกง 1 กรกฎาคม
* ความแตกแยกระหว่างฮ่องกง–จีนแผ่นดินใหญ่

## บรรณานุกรม

* Collins, Lawrence; Morse, C.G.J.; McClean, David; Briggs, Adrian; Harris, Jonathan; McLachlan, Campbell; Hill, Jonathan (2008). **Dicey, Morris and Collins on the Conflict of Laws** (14th ed.). Sweet & Maxwell. ISBN 978-0-421-88360-4.
* Fawcett, J.J.; Carruthers, J.M.; North, Peter (2008). *Cheshire, North & Fawcett: Private International Law*. OUP Oxford. ISBN 978-0-19-928438-2.
* Flowerdew, John. *The final years of British Hong Kong: The discourse of colonial withdrawal* (Springer, 1998). ISBN 9780333683125
* Lane, Kevin. *Sovereignty and the status quo: the historical roots of China's Hong Kong policy* (Westview Press, 1990). ISBN 9780367288099
* Loh, Christine (2010). *Underground front*. Hong Kong University Press. ISBN 9789622099968.
* Mark, Chi-kwan. "To 'educate' Deng Xiaoping in capitalism: Thatcher's visit to China and the future of Hong Kong in 1982". *Cold War History* Number 17 (December 2015): 1–20.
* Sing, Ming (2004). *Hong Kong's Tortuous Democratization: A Comparative Analysis*. Routledge. ISBN 0203180402.
* Tang, James TH. "From empire defence to imperial retreat: Britain's postwar China policy and the decolonization of Hong Kong". *Modern Asian Studies* Vol. 28, No. 2 (May 1994): 317–337.

## อ้างอิง

## หนังสืออ่านเพิ่ม

* Chan, Ming K. (August 2003). "Different Roads to Home: The Retrocession of Hong Kong and Macau to Chinese sovereignty" (PDF). *Journal of Contemporary China*. **12** (36): 493–518. doi:10.1080/10670560305473. S2CID 925886.
* "Four Corners". ABC Australia. คลังข้อมูลเก่าเก็บจากแหล่งเดิมเมื่อ 2000-10-26. – Transcript broadcast on 13 June 1997
* Baum, Richard (December 1999). "Enter the dragon". *Communist and Post-Communist Studies*. University of California Press. **32** (4): 417–436. doi:10.1016/S0967-067X(99)00019-7. JSTOR 48609376.

## แหล่งข้อมูลอื่น

* ซีเอ๋นเอ็นถ่ายทอดสดพิธีส่งคืน (ยูทูบ)
* พิธีส่งคืนฮ่องกง ที่ เวย์แบ็กแมชชีน (เก็บถาวร 1997-06-16) – บีบีซีเวิลด์เซอร์วิส – ออกอากาศ – มกราคมถึงพฤษภาคม 1997
* ฮ่องกง: การกลับคืนสู่จีน – รายงานพิเศษ *เดอะวอชิงตันโพสต์*
* การส่งคืน 1997 ที่ เวย์แบ็กแมชชีน (เก็บถาวร 1997-12-12) – เซาท์ไชนามอร์นิงโพสต์